b"\n_START_ARTICLE_\nCorts de Val\xc3\xa8ncia (1286)\n_START_PARAGRAPH_\nLes Corts de Val\xc3\xa8ncia de 1286, Corts Generals del regne de Val\xc3\xa8ncia, foren convocades per Alfons el Franc, a petici\xc3\xb3 de l'estament ciutad\xc3\xa0, primerament, per al 6 de juny, endarrerides despr\xc3\xa9s a l'1 de novembre, i finalment avan\xc3\xa7ades al 15 de setembre, quan es van celebrar._NEWLINE_Foren convocades les localitats de Val\xc3\xa8ncia, Morella, Borriana, D\xc3\xa9nia, Morvedre, Ll\xc3\xadria, Cullera, Alzira, X\xc3\xa0tiva, Ontinyent, Gandia i Cocentaina, i 32 nobles del regne, encap\xc3\xa7alats per Xim\xc3\xa9n de Urrea._NEWLINE_Iniciades el 15 de setembre, sis dies despr\xc3\xa9s el rei abandona precipitadament les Corts una vegada aconseguit el subsidi de les viles reials de 153.000 sous per\xc3\xb2 sense haver-hi confirmat els furs, per no enfrontar-se amb els nobles aragonesos i per a solucionar certs problemes urgents amb els nobles catalans. Mou cap a Catalunya, i a Borriana estant, els representants de l'estament ciutad\xc3\xa0 li demanen la confirmaci\xc3\xb3 dels furs, els quals ratifica mitjan\xc3\xa7ant la publicaci\xc3\xb3 d'un privilegi, el 22 de setembre, a canvi de no paralitzar el subsidi concedit. La participaci\xc3\xb3 del bra\xc3\xa7 reial creix en import\xc3\xa0ncia, i tamb\xc3\xa9 participa la noblesa quan es deslliga dels interessos pr\xc3\xb2piament aragonesos, i l'esgl\xc3\xa9sia entra a poc a poc."